wickkiey/tamil-wikipedia-chunked huggingface dataset:
# ஆரோக்ய ராஜீவ்

**ஆரோக்கியா ராச்சீவ்** (*Arokia Rajiv*) 400 மீட்டர் தூர ஓட்டத்தில் நிபுணத்துவம் பெற்ற ஓர் இந்திய தடகள வீர்ராவார். 1991 ஆம் ஆண்டு மே மாதம் 22 ஆம் நாள் இவர் பிறந்தார். 2018 ஆசிய விளையாட்டுப் போட்டிகளில் ஆண்கள் மற்றும் கலப்பு 4 × 400 மீ தொடர் ஓட்டப்போட்டியில் வெள்ளிப் பதக்கங்களை வென்றார். 2014 இல் 400 மீட்டர் தனிநபர் 400 மீட்டர் ஓட்டப்பந்தயத்தில் மூன்றாவது இடத்தைப் பிடித்தார். 2016 தெற்காசிய விளையாட்டுப் போட்டிகள், 2017 ஆசிய சாம்பியன் பட்டப் போட்டிகள் இரண்டிலும் 400 மீ மற்றும் 4 × 400 மீ இரண்டிலும் பதக்கங்களை வென்றார். 2016 கோடைகால ஒலிம்பிக்கில் தொடர் ஓட்டத்தில் போட்டியிட்டார் .
# ஆரோக்ய ராஜீவ்

## பிறப்பு

*ஆரோக்ய ராஜீவ்* இந்தியாவின் தமிழ்நாடு திருச்சி மாவட்டம் இலால்குடியைச் சேர்ந்தவர். பள்ளிப்படிப்பை திருச்சி, இலால்குடியில் உள்ள அரசு ஆண்கள் மேல்நிலைப் பள்ளியிலும்,கல்லூரிப் படிப்பை புனித சூசையப்பர் கல்லூரி, திருச்சி யிலும் பயின்றார்.
# ஆரோக்ய ராஜீவ்

## விளையாட்டு

ராஜீவ் தனது இளமைக் காலத்தில் நீளம் தாண்டுதலில் ஆர்வம் காட்டினார். பின் 400 மீட்டர் ஓட்டப்பந்தயத்தில் கவனம் செலுத்தினார். இது 2014 செப்டம்பர் 28 அன்று இஞ்சியோனில் நடந்த ஆசிய விளையாட்டுப் போட்டிகளில் இவர் சாதித்ததபோது, எடுத்த நேரமான 45.92 வினாடிகளை விட சிறந்தது. 2011 மார்ச் 15 அன்று இந்திய ராணுவத்தின் மெட்ராஸ் ரெஜிமென்ட்டின் 8 வது பட்டாலியனில் சேர்ந்தார். சுபேதார் அரோக்கியா ராஜீவ் 2017 ஆம் ஆண்டில் தடகளத்தில் சிறப்பாக விளையாடியதற்காக இந்திய குடியரசு தலைவர் ராம்நாத் கோவிந்த் அவர்கள் மதிப்புமிக்க அர்ஜுனா விருதை அளித்து இவரை கௌரவித்தார். இந்தியாவின் கால்பந்து கோல்கீப்பராக செய்த சிறந்த சாதனைகளுக்காக விருது பெற்ற ஹவில்தார் பீட்டர் தங்கராஜுக்குப் அடுத்து மெட்ராஸ் ரெஜிமென்ட்டில் இருந்து இரண்டாவதாக அர்ஜுனா விருது பெற்றவராக ராஜீவ் உள்ளார்.
# ஆரோக்ய ராஜீவ்

## சாதனைகள்

| ஆரோக்கிய ராச்சீவ் |  |  |  |  |  |  |
| --- | --- | --- | --- | --- | --- | --- |
| 2013 | ஆசிய சாம்பியன் பட்டப் போட்டிகள்]] | இந்தியா பூனா | 6 ஆவது | 400 மீ | 46.63 |  |
| 4 ஆவது | 4 × 400 மீ தொடர் ஓட்டம் | 3:06.01 |  |  |  |  |
| 2014 | 2014 ஆசிய விளையாட்டுகள் | தென்கொரியா, இன்சியோன் | வெண்கலம் | 400 மீ | 45.92]] |  |
| 4 ஆவது | 4 × 400 மீ தொடர் ஓட்டம் | 3:04.61]] |  |  |  |  |
| 2017 | 2017 ஆசிய தடகள சாம்பியன் பட்டப் போட்டி | இந்தியா, புவனேசுவர் | 400 மீ | 46.14 |  |  |
| 4 × 400 m relay | 3:02.92 |  |  |  |  |  |
| 2018 | 2018 பொதுநலவாய விளையாட்டுகள் | கோல்டு கோசுட், ஆத்திரேலியா | எச்2- 2 ஆவது | 4 × 400 மீ தொடர் ஓட்டம் | 3:04.05<sup>1</sup> | } |
<sup>1</sup> இறுதிப் போட்டியில் ஓடி முடிக்கவில்லை
# வளையஎக்சனால்

## தயாரிப்பு

வளையஎக்சனாலானது, வளையஎக்சேனை கோபால்ட்டை வினையூக்கியாகப் பயன்படுத்தி காற்றில் ஆக்சிசனேற்றம் செய்வதால் தயாரிக்கப்படுகிறது:
: C<sub>6</sub>H<sub>12</sub> + 1/2 O<sub>2</sub> → C<sub>6</sub>H<sub>11</sub>OH
இந்த செயல்முறையானது, வளையஎக்சனோனையும் உடன் விளைபொருளாகத் தருகிறது. இந்தக் கலவையானது ("KA எண்ணெய்" அதாவது கீட்டோன்-ஆல்ககால் எண்ணெய் என்பதன் சுருக்கம்) அடிப்பிக் அமிலத் தயாரிப்பிற்கு நுழைநிலை மூலப்பொருளாக உள்ளது. ஆக்சிசனேற்றமானது தனிஉறுப்புக்களையும், ஐதரோபெராக்சைடின் இடைவினையையும் உள்ளடக்கியுள்ளது. C<sub>6</sub>H<sub>11</sub>O<sub>2</sub>H.
மாற்றாக, வளையஎக்சனாலானது, பீனாலின் ஐதரசனேற்ற வினை மூலமாகவும் தயாரிக்கப்படுகிறது:
:C<sub>6</sub>H<sub>5</sub>OH + 3 H<sub>2</sub> → C<sub>6</sub>H<sub>11</sub>OH
இந்தச் செயல்முறையானது வளையஎக்சனோனை உருவாக்கும் விதமாக மாற்றி அமைக்கப்படலாம்.
# வளையஎக்சனால்

## அடிப்படை வினைகள்

வளையஎக்சனால் ஒரு ஈரிணைய ஆல்ககாலால் எதிர்பார்க்கப்படும் வினைகளில் ஈடுபடுகின்றன. ஆக்சிசனேற்றமானது வளையஎக்சனோனைத் தருகிறது. தொழிற்துறையில், வளையஎக்சனோனானது கேப்ரோலாக்டத்தின் முன்னோடியான ஆக்சைமாக பெருமளவில் மாற்றப்படுகிறது. ஆய்வகத்தில் செய்யப்படும் சோதனை முயற்சியாக குரோமிக் அமிலத்துடனும் இந்த ஆக்சிசனேற்றமானது மேற்கொள்ளப்படலாம். எசுத்தராக்குதல் வினையானது இருவளையஎக்சைலடிப்பேட்டு மற்றும் இருவளையஎக்சைல்ப்தாலேட்டு போன்ற வணிகரீதியில் பயன்படக்கூடிய நெகிழியாக்கிகளைத் தருகிறது. அமில வினையூக்கிகள் முன்னிலையில் வெப்பப்படுத்துதல் மூலமாக வளையஎக்சனாலானது வளையஎக்சீனாக மாறுகிறது. இச்சேர்மத்தின் புற்றுநோய்க்காரணியாக செயல்படக்கூடிய தன்மையும் சில ஆய்வுகளில் சோதிக்கப்பட்டுள்ளன. ஒரே ஒரு ஆய்வு மட்டும் எலிகளில் புற்றுநோய்க்காரணிக்கு துணை செய்யும் இணைக்காரணியாகக் கண்டறிந்துள்ளது.
# குவிட்டிச்சு துரூ த ஏயெசு

***குவிட்டிச்சு துரூ த ஏயெசு*** (*Quidditch Through the Ages*) என்பது பிரித்தானிய எழுத்தாளரான ஜே. கே. ரௌலிங்கினால் 2001இல் வெளியிடப்பட்ட *ஆரி பாட்டர்* பிரபஞ்சத்தின் குவிட்டிச்சு சம்பந்தப்பட்ட ஒரு புதினமாகும்.  
2001இல், ரௌலிங் *குவிட்டிச்சு துரூ த ஏயெசு* மற்றும் *பன்டாசுடிக் பீசுட்சு அண்டு வியார் டு பைன்ட் தெம்* ஆகிய இரண்டு துணை புதினங்களை *ஆரி பாட்டர் தொடரில்* எழுதினார். இதன் மூலம் வரும் அனைத்து சொத்துக்களும் பிரித்தானிய அறக்கட்டளைக்கு செல்லுமுகமாகவே இதனை எழுதினார். 2008 இன்படி, இந்த இரண்டு புதினங்களின் மொத்த வருவாயாக $30&nbsp;மில்லியன் அமெரிக்க டாலர்கள் மதிப்பிடப்பட்டுள்ளது.
# ஆக்வாட்சு: அன் இன்கம்ளீட்டு அண்டு அன்ரிலயபில் கைடு

***ஆக்வாட்சு: அன் இன்கம்ளீட்டு அண்டு அன்ரிலயபில் கைட்டு*** என்பது பிரித்தானிய எழுத்தாளரான ஜே. கே. ரௌலிங்கினால் எழுதப்பட்ட ஒரு இலத்திரனியல் புதினமாகும். இது ஆக்வாட்சை பற்றியும் அதில் உள்ளடங்கியுள்ள இரகசியங்கள் பற்றியும் கூறுகின்றது. இது 6 செப்டெம்பர் 2016 அன்று பல்வேறு மொழிகளில் ஒரே நேரத்தில் வெளியானது.
# ஆடகசௌந்தரி

**ஆடகசெளந்தரி** இலங்கையை ஆண்ட மனுநேய கயவாகு மன்னனின் வளர்ப்பு மகளாக அறியப்படுகின்றாள். இவள் குளக்கோட்டு மன்னனைத் திருமணம் செய்து கொண்டாள் என்றும் அறியப்படுகின்றது. எனினும் இவளது வரலாறு கலிங்கத் தேசத்தோடு தொடர்புப் படுத்தப்படுகின்றமை குறிப்பிடத்தக்கது. கலிங்கத் தேசத்தில் அசோக மாநகரத்தை ஆண்ட அசோகசுந்தரன் என்பவனுக்கும், அவன் மனைவி மனோன்மணி சுந்தரியாள் என்பவளுக்கும் மகளாகப் பிறந்த பெண் குழந்தை, சீவிமுடித்த குழலோடும், குறையாத பற்களோடும் இருந்ததால், சோதிடர்களின் கூற்றுப்படி அக் குழந்தை கலிங்கத் தேசத்தில் இருந்தால், பகையரசர்களால் ஆபத்து நேரிடும் என்றும், இக் குழந்தை பாரத தேசத்தையே ஆளுகை செய்யும் என்றும் கூறியதால், பேழை ஒன்றில் வைத்துக் கடலில் விடவும், அது இலங்கைச் சமுத்திரக் கரையை அடைய கயவாகு மன்னனிடம் போய்ச் சேர்ந்தது என்று கூறுவர்..
# இராசேசு பி. என். ராவ்

**இராசேசு பி. என். ராவ்** (Rajesh P. N. Rao சூலை 2, 1970 ) அமெரிக்காவில் சியாட்டிலில் உள்ள வாசிங்டன் பல்கலைக்கழகத்தில் கணினித் துறையின் ஆராய்ச்சியாளர் ஆவார். இவர் இந்தியாவில் சென்னையில் பிறந்தவர்.
# இராசேசு பி. என். ராவ்

## கல்வித் தகுதிகள்

இராசேசு ராவ் ஏஞ்சிலா ஸ்டேட் பல்கலைக்கழகத்தில் 1992 இல் கணினி அறிவியலிலும் கணிதத்திலும் பட்டம் பெற்றார். பின்னர் ரோசெஸ்டர் பல்கலைக்கழகத்தில் 1994 இல் எம். எஸ். பட்டமும் 1998 இல் ஆய்வுப் பட்டமும் பெற்றார்.
# இராசேசு பி. என். ராவ்

## பணிகள்

கணினி நரம்பியல், செயற்கை நுண்ணறிவு, மனித மூளையைக் கணினி வாயிலாக ஆராய்தல் போன்ற துறைகளில் வல்லுநர்.4000 ஆண்டுகள் பழைமை வாய்ந்த சிந்து சமவெளி நாகரிகத்தைப் பற்றி ஆய்வுகள் செய்து வருபவர். சிந்துசமவெளிக் காலத்தின் வரிவடிவத்தைப் புரிந்துகொள்ளும் பிரைன் கம்ப்யூட்டர் இன்டர்பேசிங் என்ற ஒரு நூலை எழுதியுள்ளார். இந்த நூலை கேம்பிரிட்ச் பல்கலைக்கழகப் பதிப்பகம் வெளியிட்டுள்ளது.  
மூளையின் இயக்கத்தை உணர்ந்து கொள்ளும் வகையில் மின்சாரத் தொப்பியை அணிந்து கொண்டு மற்றொரு மனிதரிடம் உடலில் அசைவை உண்டாக்கினார்.
ஒரு மனிதனின் மூளையிலிருந்து மற்றோரு மனிதன் மூளைக்கு இணையத்தின் மூலமாக செய்திகள் பரிமாற்றம் செய்ய முடியும் என்பதை 2013 இல் செய்து காட்டினார்.
# இராசேசு பி. என். ராவ்

## விருதுகள்

- சுலோவன் பேகல்ட்டி பெல்லோஷிப், 2001
- பாக்கார்ட் பெல்லோஷிப்,
- என் எஸ் எப் கேரியர் விருது 2002
- ஓஎன்ஆர் யங் விருது 2002
# இராசேசு பி. என். ராவ்

## வெளியிணைப்புகள்

- Home page and publications
- fusione mentale
-
- TED talk: A Rosetta Stone for a lost language (TED2011)
# கோவை - 16 (நெல்)

**கோ - 16** (*CO 16*) (வேளாண் வழக்கு **பெந்த மொலகுளுகுலு** (*Benthamolagulukulu*) எனப்படும் இந்த நெல் வகை, **ஜி இ பி - 24** மற்றும் **ஏ டி டீ - 10** (*GEB 24 x ADT 10*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# கோவை - 16 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1940 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 16 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 17 (நெல்)

**கோ - 17** (*CO 17*) (வேளாண் வழக்கு **சின்ன வேடன்சம்பா** (*Chinnavadan samba*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# கோவை - 17 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1941 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 17 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 18 (நெல்)

**கோ - 18** (*CO 18*) (வேளாண் வழக்கு **வெள்ளைக் கார்** (*Vellai kar*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# கோவை - 18 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1941 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 18 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 19 (நெல்)

**கோ - 19** (*CO 19*) (வேளாண் வழக்கு **செங்கை சிறுமணி** (*Chingleput serumani*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# கோவை - 19 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1941 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 19 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 20 (நெல்)

**கோ - 20** (*CO 20*) (வேளாண் வழக்கு **செங்கை சிறுமணி**, ஆங்கிலம்: *Chingleput serumani*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# கோவை - 20 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1941 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 20 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# உமா நேரு

**உமா நேரு** என்பவர் இந்திய விடுதலைப் போராட்டப் பெண்மணி மற்றும் அரசியலாளர் ஆவார். இவர் சவகர்லால் நேருவின் உறவினர் ஆவார்.
# உமா நேரு

## விடுதலைப் போராட்டச் செயல்கள்

இருபதாம் நூற்றாண்டின் தொடக்கத்தில் உமா ஸ்த்ரீ தர்பன் என்ற மாத இதழில் பெண்ணியம் சார்ந்த கருத்துக்களை எழுதினார். இந்த இதழ் ராமேசுவரி நேரு என்பவரால் தொடங்கப்பட்டது ஆகும்.
உமா நேரு உப்பு சத்தியாக்கிரகப் போராட்டத்திலும் வெள்ளையனே வெளியேறு இயக்கத்திலும் பங்கு கொண்டார். சிறைக்கும் சென்றார்.
இந்தியா விடுதலை அடைந்த பிறகு இவர் உத்தர பிரதேசத்தில் சித்தாபூர் என்ற தொகுதியிலிருந்து இரண்டு முறை மக்களவைக்குத் தேர்ந்தெடுக்கப்பட்டார்.
மேலும் 1962 முதல் தமது காலம் இறுதி வரை மாநிலங்களவை உறுப்பினராக இருந்தார்.
# உமா நேரு

## சொந்த வாழ்க்கை

ஆக்ராவில் பிறந்த உமா நேரு ஊப்லியிலுள்ள செயிண்ட் மேரி கான்வென்ட்டில் கல்வி கற்றார். ஆனந்தகுமார் நேருவின் மகனான அருண் நேரு 1980 ஆம் ஆண்டுகளில் இராசீவ் காந்தி அரசாங்கத்தில் மத்திய அமைச்சராக இருந்தார். உமா நேரு 1963 ஆம் ஆண்டு ஆகத்து மாதம் 28 அன்று லக்னோவில் இறந்தார்.
# உமா நேரு

## நூலடைவு

- «View of I primi passi del femminismo indiano: Rameshwari e Uma Nehru nell’India di inizio Novecento | Storia delle Donne», 10 luglio 2020. https://oaj.fupress.net/index.php/sdd/article/view/2520/2520.
# நிலை மின்சாரம்

**நிலை மின்சாரம்** (Static Electricity) என்பது ஒரு பொருளின் மேற்பரப்பிலோ அல்லது உட்பரப்பிலோ உள்ள மின்னேற்றத்தின் சமநிலை மாறுபாடால் ஏற்படுவதாகும். இது மின்கடத்திகளின் மூலம் ஆற்றலைப் பரிமாற்றும் மின்னோட்டத்திலிருந்து முரண்பட்டு மின்னோட்டத்தினாலோ, மின் வெளியேற்றம் மூலமோ நகர்த்தப்படும் வரை ஒரிடத்தில் நிலைத்திருப்பதால் நிலைமின்சாரம் எனப்படும்.  
தொடர்பிலிருந்த இரு மேற்பரப்புகள் தனியே பிரிந்தபின், அதில் ஒரு மேற்பரப்பேனும் மின்னோட்டத்துக்குத் தடையாய் இருக்குமாயின் அதில் ஒரு மின்னேற்றம் உருவாகும். இந்த மின்னேற்றம் நிலத்தை நோக்கி நகர, மக்கள் காரணமாக இருக்கும்பொழுது இதன் விளைவை மக்களால் பொறியோசையாகக் கேட்கவோ, அதிர்வாக உணரவோ அல்லது ஒரு சிறு தீப்பொறியாக காணவோ முடிகிறது. நிலை மின்னிறக்கம் என்னும் இந்த பரிச்சியமான நிகழ்வு, மின்னேற்றம் நடுவுநிலமையை அடையும்போது ஏற்படுகிறது.
# குர்பச்சன் சிங் தலிப்

**சர்தார் குர்பச்சன் சிங் தலிப்** (1911-1986) என்பவர் சீக்கிய வரலாற்று அறிஞர் மற்றும் நூலாசிரியர் ஆவார். பஞ்சாப் சங்ரூர் மாவட்டத்தில் மூனக் என்னும் ஊரில் பிறந்தார். 1985 இல் பத்ம பூசண் விருது பெற்றவர்.
இலாகூரில் சீக் தேசியக் கல்லுரியில் பேராசிரியராகவும் பனாரசு இந்து பல்கலைக் கழகத்தில் சீக்கிய மத ஆராய்ச்சி குருநானக் இருக்கை என்ற பதவியிலும் இருந்தார்.
புது தில்லிவரலாற்று ஆராய்ச்சி இந்தியக் கவுன்சிலின் மதிப்புறு உறுப்பினராகவும் இருந்தார்.
# குர்பச்சன் சிங் தலிப்

## எழுதிய நூல்களில் சில

- பஞ்சாபில் சிக்கியர்கள் மற்றும் இந்துக்கள் மீது முசுலீம் லீகு நிகழ்த்திய தாக்குதல்கள்.
- இந்திய சமுகத்தில் குரு கோவிந்த் சிங் தாக்கம்.
- குரு நானக்கின் ஆளுமையும் தீர்க்க தரிசனமும்.
- வீர் சிங்கின் வரலாறும் ஆக்கங்களும்.
- குரு தேக் பகதூர்-பின்புலமும் ஈகமும்.
- குரு கிரந்த் சாகிப்-ஆங்கில மொழி பெயர்ப்பு 4 தொகுதிகள்.
# கோவை - 21 (நெல்)

**கோ - 21** (*CO 21*) (வேளாண் வழக்கு **செங்கை சிறுமணி**, ஆங்கிலம்: *Chingleput serumani*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# கோவை - 21 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1942 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 21 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# இராமநாதபுர சேதுபதி

இராமநாதபுரத்தை ஆண்ட சிற்றரசர்களுக்கு **சேதுபதிகள்** என்று பெயர். சேது சமுத்திரம் என்ற இராமேஸ்வரத்தை காத்து வந்ததால் இவர்களுக்கு சேதுபதிகள் என்ற பெயர். இராமநாதபுரத்தில் குடியேறிய இவர்கள் பிற்காலத்தில் மதுரை, திருநெல்வேலி ஆகிய பகுதிகளிலும் குடியேறினர். பாளையக்காரர்கள் போன்று சாதாரண தலைவர்களாக இருந்த இவர்கள் பின்னாளில் சுதந்திரமான புதிய நாட்டை இராமநாதபுரத்தைச் சுற்றி ஏற்படுத்திக் கொண்டனர்.
# இராமநாதபுர சேதுபதி

## உடையான் சேதுபதி

1605-1622 புகளுாில் சிற்றரசராக இருந்த சடையத்தேவா் என்பவரை முத்துகிருஷ்ணப்ப நாயக்கா் மறவா் நாட்டுக்கு தலைவராக்கினாா். அந்த சடையத்தேவரே உடையான் சேதுபதி எனப்பட்டாா். சேது என்றால் அணை பதி என்றால் காவலன் என்ற பொருள். இவர் வழி வந்தவா்களே இராமநாதபுர சேதுபதிகள் எனப்பட்டனா். இவருக்குப்பின் இவரது மகன் கூத்தன் சேதுபதி(1622-1636) ஆட்சிக்கு வந்தார்.
# இராமநாதபுர சேதுபதி

## இரண்டாம் சடையக்கதடதேவர் - (1636-1645)

இவர் கூத்தன் சேதுபதியின் தத்துப்பிள்ளையாவாா்.  
இவருக்குத் தளவாய் சேதுபதி என்ற பெயரும் உண்டு.இவர் 1645இல் மரணமடைந்தாா்.  
இவரும் செம்மநாட்டு மறவர் இனத்தை சார்ந்தவர்.
# இராமநாதபுர சேதுபதி

## இரகுநாத சேதுபதி - (1645-1671)

இவர் தஞ்சை படைகளை தோற்கடித்து மன்னாா் கோவில்,தேவகோட்டை,அறந்தாங்கி,திருவாரூா் ஆகிய பகுதிகளைக் கைப்பற்றினாா்.குதுப்கான் என்ற முஸ்லீம் படைத்தலைவா் மதுரையை தாக்கிய போது அப்படையை அடக்குவதில் இவர் முக்கியப் பங்கு வகித்தாா்.  
இதனால் இரகுநாத சேதுபதிக்கு நவராத்திாி விழாவை நடத்த அனுமதி வழங்கினாா் திருமலை நாயக்கா்.எட்டயப்புரத்து பாளையக்காரா்களை அடக்கியதால் இவருக்கு மன்னாா்குடி பாிசாகக் கிடைத்தது.  
மைசூா் மன்னா் கந்தா்வ நரசராய உடையாா் மதுரைமீது படையெடுத்த போது திருமலை நாயக்கருக்கு உதவிய இரகுநாத சேதுபதி கந்தா்வ நரசராய உடையாா் படையைத் தோற்கடித்து தோற்று ஓடியவா்களை நஞ்சன் கூடு என்ற இடத்தில் வீரா்களை மற்றும் எதிா்பட்டவா்களை மூக்கருத்து பழி வாங்கினாா்.இதனால் இவருக்கு திருமலை சேசுபதி என்ற பட்டம் கொடுக்கப்பட்டது.  
அழகிய சிற்றம்பலக் கவிராயா்,அமிா்த கவிராயா் போன்றோா் அவரால் ஆதாிக்கப்பட்ட தமிழ்க் கவிஞா்கள் ஆவா்.இராமேஸ்வரத்தில் இரண்டாம் பாிகாரத்தை கட்டியவா் இவரே என்று கூறப்படுகிறது.
# இராமநாதபுர சேதுபதி

## இரண்டாம் இரகுநாத சேதுபதி

இவர் தொண்மையான செம்மநாட்டு மறவர் இனத்தை சார்ந்தவர்.  
திருமலை சேசுபதிக்குப்பின் இரண்டாம் இரகுநாத சேதுபதி என்ற கிழவன் சேதுபதி அரியணை ஏறினார்.கிழவன் என்றால் அரியணைக்கு உரியவர் என்று பொருள்படும்.  
சொக்கநாத நாயக்கரைத் தந்திரமாக வீழ்த்தி ரஸ்தம்கான் என்பவர் சொக்கநாதரைத் திரைமறைவில் வைத்துத் தானே ஆட்சி செய்தார். இச்சூழ்ச்சியைக் கன்னிவாடியின் கோவிந்தபையன் சின்னகத்தரி நாயக்கர் என்பவரின் துணையுடன் கிழவன் சேதுபதி முறியடித்தார்.  
தஞ்சையுடனான போரில் வெற்றி பெற்று அறந்தாங்கி, திருமயம், பிரான் மலை போன்ற கோட்டைகளைக் கைப்பற்றினார்.
# கோவை - 22 (நெல்)

**கோ - 22** (*CO 22*) (வேளாண் வழக்கு **மானாவாரி**, ஆங்கிலம்: *Manavari*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# கோவை - 22 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1942 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 22 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 23 (நெல்)

**கோ - 23** (*CO 23*) (வேளாண் வழக்கு **ரங்கூன் சம்பா**, ஆங்கிலம்: *Rangoon samba *) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# கோவை - 23 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1944 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 23 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 25 (நெல்)

**கோ - 25** (*CO 25*) (வேளாண் வழக்கு **கலப்பின சிறுமணி**, ஆங்கிலம்: *Hybrid sirumani*) எனப்படும் இந்த நெல் வகை, **கோ - 4** மற்றும் **ஏ டி டீ - 10** (*CO 4 x ADT 10*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# கோவை - 25 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1949 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 25 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 26 (நெல்)

**கோ - 26** (*CO 26*) (வேளாண் வழக்கு **கலப்பின நெல்லூர் சம்பா**, ஆங்கிலம்: *Hybrid nellur samba*) எனப்படும் இந்த நெல் வகை, **கோ - 4** மற்றும் **ஏ டி டீ - 10** (*CO 4 x ADT 10*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# கோவை - 26 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1949 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 26 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 27 (நெல்)

**கோ - 27** (*CO 27*) (வேளாண் வழக்கு **புதுப்பட்டி சம்பா**, ஆங்கிலம்: *Pudupatti samba*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# கோவை - 27 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1952 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 27 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 28 (நெல்)

**கோ - 28** (*CO 28*) (வேளாண் வழக்கு **பங்காரு தீகலு**, ஆங்கிலம்: *Bangaru theegalu*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# கோவை - 28 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1952 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 28 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# தேரா சச்சா சௌதா

**தேரா சச்சா சவுதா** (Dera Sacha Sauda) என்பது சமூக நல அமைப்பு மற்றும் ஆன்மிக நிறுவனம் ஆகும். வடஇந்தியாவில் அரியானா மாநிலத்தில் உள்ள சிர்சா என்னும் ஊரில் மஸ்தான பலுஸ்த்தானி என்ற துறவியால்
1948 ஏப்பிரல் 29 இல் தொடங்கப்பட்டது. இந்தியாவிலும் ஐக்கிய அமெரிக்கா, கனடா,  ஐக்கிய அரபுக் குடியரசு, இங்கிலாந்து, ஆத்திரேலியா போன்ற நாடுகளில் இந்த அமைப்புக்கு ஆசிரமங்கள் உள்ளன. உலகம் முழுவதும் 6 கோடி அன்பர்கள் இருக்கிறார்கள்.
# தேரா சச்சா சௌதா

## அமைப்பின் வரலாறு

தேரா சச்சா சவுதா என்ற அமைப்பைத் தொடங்கிய மஸ்தான பலுச்சிஸ்தானை, அருள்மிகு பேபரவா மஸ்தானா மகராஜ் என்று பக்தர்கள் அன்புடன் அழைத்து வந்தார்கள். இவர் 1960 ஏப்பிரல் 18 இல் காலமானார். அவரை அடுத்து சா சத்னம் சிங் என்பவர் தலைமை ஏற்றார். அவருக்குப் பின் மூன்றாம் அதிபதியாக குர்மீட் ராம் ரகிம் சிங் என்பவர் 1990 செப்டம்பர் 23 இல் தலைமைப் பதவியை ஏற்றார்.  
குர்மீத் ராம் ரகீம் மீது பாலியல் வன்புணர்ச்சி குற்றத்திற்காக 2002 இல் செய்யப்பட்ட புகாரின் அடிப்படையில் உசாவல் நடந்து, நடுவண் புலனாய்வுத் துறை நீதிமன்றம், இவருக்கு 7 ஆண்டு சிறைத் தண்டனை வழங்கியது. அதன் விளைவாக 2017 ஆகத்து 25 இல் குர்மீத் ராம் ரகீம் சிறையில் அடைக்கப்பட்டார்.
இதனை அடுத்து பஞ்சாப், அரியானா மாநிலங்களில் இவருடைய தொண்டர்கள் வன்செயல்களில் இறங்கிப் பொதுச் சொத்துக்களுக்கு சேதம் உண்டாக்கினர்.
# தேரா சச்சா சௌதா

## அமைப்பின் கோட்பாடுகள்

சமயச் சார்பின்மை, சமன்மை, பொருள்கள் செல்வங்கள் விரும்பாமை, உண்மை, நன்னம்பிக்கை, தனி ஒழுக்கம், கடின உழைப்பு, தியானம் போன்றவை இந்த அமைப்பைத் தொடங்கிய சா மஸ்தானாவினால் சொல்லப்பட்ட கோட்பாடுகள் ஆகும் . சண்டைச் சச்சரவுகள் இல்லாத அமைதியான உலகு அமைதலும், தியானத்தின் மூலம் இறைவனை அடைதலும், சமூகத்தில் பெண்களுக்கு உரிய நிலை கிடைத்தலும் இந்த அமைப்பின் நோக்கங்கள் என வரையறுக்கப்பட்டன.
# கோவை - 29 (நெல்)

**கோ - 29** (*CO 29*) (வேளாண் வழக்கு **அறுபதாம் கொடை**, ஆங்கிலம்: *Arupatham kodai*) எனப்படும் இந்த நெல் வகை, **கோ - 13** மற்றும் **கோ - 4** (*CO 13 x CO 4*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# கோவை - 29 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1960 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 29 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 30 (நெல்)

**கோ - 30** (*CO 30*) (வேளாண் வழக்கு **கலப்பின கிச்சிலி சம்பா**, ஆங்கிலம்: *Hybrid kichili samba*) எனப்படும் இந்த நெல் வகை, **சி இ பி - 24** மற்றும் **கோ - 4** (*GEB 24 x CO 4*) போன்ற நெல் வகைகளை இணைத்து உருவாக்கப்பட்ட தமிழ்நாட்டின் நெல் வகையாகும்.
# கோவை - 30 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1960 ஆம் ஆண்டு, இவ்வகை நெல் வெளியிடப்பட்டதாக அறியப்படுகிறது.
# கோவை - 30 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# எண்ணுபெயர் புணர்ச்சி

தமிழில் எழுதப்படும் எண்ணுபெயர் சொற்கள் மற்றொரு சொற்களுடன் இணைவது எண்ணுப்பெயர் புணர்ச்சியாகும்.  
அவை எண்ணுபெயர் + எண்ணுபெயர்,  
எண்ணுபெயர் + பிற சொற்கள்  
என்னும் அடிப்படையில் அமையலாம்  
இதற்கான புணர்ச்சியின் இலக்கணம் பவணந்தி முனிவர் இயற்றிய நன்னூலில் விதி 188 முதல் 199 வரை விளக்கப்பட்டுள்ளது.
# எண்ணுபெயர் புணர்ச்சி

### விதிகள்

"எண்ணிறை யளவும் பிறவு மெய்தின்  
ஒன்று முதலெட் டீறா மெண்ணுண்  
முதலீ ரெண்முத னீளு மூன்றா  
றேழ்குறு கும்மா றேழல் லவற்றின்  
ஈற்றுயிர் மெய்யு மேழ னுயிரும்  
ஏகு மேற்புழி யென்மனார் புலவர்"
# எண்ணுபெயர் புணர்ச்சி

### விளக்கம்

எண்ணுபெயரும்,நிறைப்பெயரும்,அளவுப்பெயரும்,பிற பெயரும் வருமொழியாக வரும் போது நிலைமொழியாக நின்ற ஒன்று முதல் எட்டு வரையுள்ள சொற்களில்,  
ஒன்றும்,இரண்டும் முதலெழுத்து நீளும், ஒன்று,இரண்டு,மூன்று,நான்கு,ஐந்து,எட்டு ஆகியவற்றின் ஈற்றுயிர்மெய் எழுத்து கெடும், ஏழு என்பதன் ஈற்றுயிர் எழுத்து கெடும்,  
மூன்று,ஆறு,ஏழு ஆகியவை முதலெழுத்து குறுகும், என்பதாகும்,  
எ.கா -  
ஒன்று + ஊர் = ஓரூர்  
இரண்டு + ஆயிரம் = ஈராயிரம்  
மூன்று + மருந்து = மும்மருந்து  
நான்கு + படை = நாற்படை  
ஐந்து + வகை = ஐவகை  
ஆறு + பத்து = அறுபது  
ஏழு + கடல் = ஏழ்கடல்  
எட்டு + வகை = எண்வகை
# எண்ணுபெயர் புணர்ச்சி

### கருவி நூல்

நன்னூல் மூலமும் விருத்தியுரையும் (அ.தாமோதரன் அவர்களின் பதிப்பு) உலகத் தமிழாராய்ச்சி நிறுவனம்
# திசைப்பெயர் புணர்ச்சி

தமிழில், **திசைப் பெயர்ப் புணர்ச்சி** என்பது கிழக்கு,மேற்கு,வடக்கு,தெற்கு ஆகிய சொற்கள் தம்மோடு தாம் இணைவதும்,பிற சொற்களுடன் இணைவதும் ஆகிய புணர்ச்சியாக் ஆகும். இதன் புணர்ச்சி விதிகள் பற்றித் தொல்காப்பியமும் நன்னூலும் எடுத்துரைக்கின்றன.
# திசைப்பெயர் புணர்ச்சி

## நன்னூல் விதி

(நூற்பா.186)
# திசைப்பெயர் புணர்ச்சி

## நன்னூல் விதி

### விளக்கம்

திசைச் சொல்லோடு திசைச்சொல்லும் பிற சொற்களும் இணையும் போது நிலைமொழி ஈற்றில் அமைந்த உயிர்மெய்யும்,அதனுடன் வந்த க் - என்னும் ஒற்றெழுத்தும் கெடும்.(கிழக்கு,வடக்கு)  
மேற்கு,தெற்கு என்னும் சொற்கள் புணருகையில் நிலைமொழி ஈற்று உயிர்மெய் கெட்டு,ற்- என்னும் எழுத்து வருமொழியில் வரக்கூடிய சொல்லை பொருத்து ன்- ஆகவோ ல்-ஆகவோ மாறும்.  
விதியில் கடைசியாகக் கூறப்பட்ட "பிற" என்ற படியால் சொற்களின் அடிப்படையை வைத்து வேறு வகையிலும் புணரலாம்
# திசைப்பெயர் புணர்ச்சி

## நன்னூல் விதி

### விளக்கம்

#### எடுத்துக்காட்டு

வடக்கு + மேற்கு = வடமேற்கு  
கிழக்கு + திசை = கீழ்திசை,கீழைதிசை  
கிழக்கு + கடல் = கீழ்க்கடல்,கீழைகடல்,கீழ்கடல்  
தெற்கு + கிழக்கு = தென்கிழக்கு  
தெற்கு + மேற்கு = தென்மேற்கு  
மேற்கு + திசை = மேல்திசை,மேற்திசை,மேலைதிசை  
வடக்கு + கிழக்கு = வடகிழக்கு
# திசைப்பெயர் புணர்ச்சி

## கருவி நூல்

நன்னூல் மூலமும் விருத்தியுரையும் (அ.தாமோதரன் அவர்களின் பதிப்பு)  
உலகத் தமிழாராய்ச்சி நிறுவனம்
# பூப்பெயர் புணர்ச்சி

தமிழில் பூப்பெயர்கள் பிற சொற்களுடன் இணைவதைப் பூப்பெயர் புணர்ச்சி எனப்படும்.
# பூப்பெயர் புணர்ச்சி

### நன்னூல் விதி (200)

"பூப்பெயர் முன் இனமென்மையும் தோன்றும்"
# பூப்பெயர் புணர்ச்சி

### விளக்கம்

மேற்காணும் விதியில் முதலில் இனமென்மையும் என்ற சொல்லில் அமையும் 'உம்' என்ற சொல் பூப்பெயர் புணர்ச்சியில் மெல்லின எழுத்துக்களும் அமையும் என்ற கருத்தைக் மையப்படுத்துகிறது அதன்படி பூ+கொடி என்பது பூக்கொடி என வல்லொற்றைக் கொண்டு புணரும் மேற்காணும் விதிப்படி பூங்கொடி என மெல்லின மெய்யுடன் புணர்வதை எடுத்துக்காட்டாகக் கொள்ளலாம்.
# பூப்பெயர் புணர்ச்சி

### விளக்கம்

#### பிற எடுத்துக்காட்டுகள்

பூ+சோலை = பூஞ்சோலை  
பூ+காற்று = பூங்காற்று  
பூ+சாணம் = பூஞ்சாணம்  
பூ+செடி = பூச்செடி
# பூப்பெயர் புணர்ச்சி

### கருவி நூல்

நன்னூல் மூலமும் விருத்தியுரையும் (அ.தாமோதரன் அவர்களின் பதிப்பு) உலகத் தமிழாராய்ச்சி நிறுவனம்
# த டேல்சு ஆப் பீடில் த பார்டு

***த டேல்சு ஆப் பீடில் த பார்டு*** (*The Tales of Beedle the Bard*) என்பது ஜே. கே. ரௌலிங்கால் எழுதப்பட்ட சிறுவர்களுக்கான கதைகளை கொண்ட ஒரு புத்தகமாகும். இப்புத்தகம் *ஆரி பாட்டர்* தொடரின் இறுதிப் புத்தகமான *ஆரி பாட்டர் அண்டு த டெத்லி அலோவ்சில்* குறிப்பிடப்பட்டுள்ளது. அல்பசு டம்பிள்டோர் தனது இறக்க முன் எர்மாயினி கிறேஞ்செர்க்கு உயிலாக இப்புத்தகத்தை எழுதி வைக்கின்றார்.
# பண்புப்பெயர் புணர்ச்சி

ஒரு பொருளின் வண்ணம்,வடிவம்,குணம்,அளவு,சுவை குறித்த பண்பு பெயர்கள் பிற சொற்களுடன் இணைவதை பண்புப்பெயர் புணர்ச்சி எனப்படும்.
# பண்புப்பெயர் புணர்ச்சி

### பண்புப் பெயர்களாவன.

#### வண்ணம் குறித்த பெயர்கள்

கருப்பு,சிவப்பு,மஞ்சள்,நீலம்
# பண்புப்பெயர் புணர்ச்சி

### பண்புப் பெயர்களாவன.

#### வடிவம் குறித்த பெயர்கள்

சதுரம்,வட்டம்,செவ்வகம்
# பண்புப்பெயர் புணர்ச்சி

### பண்புப் பெயர்களாவன.

#### குணம் குறித்த பெயர்கள்

நல்லன்,தீயன்,வஞ்சகன்,அன்பு,அழகு
# பண்புப்பெயர் புணர்ச்சி

### பண்புப் பெயர்களாவன.

#### அளவு குறித்த பெயர்கள்

இரண்டு,முழம்,சாண்
# பண்புப்பெயர் புணர்ச்சி

### பண்புப் பெயர்களாவன.

#### சுவை குறித்த பெயர்கள்

இனிப்பு,புளிப்பு,கார்ப்பு,துவர்ப்பு,உவர்ப்பு,கசப்பு
# பண்புப்பெயர் புணர்ச்சி

### நன்னூல் விதி (136)

*** ஈறு போதல் இடை உகர இய்யாதல்***  
***ஆதி நீடல் அடி அகர ஐ ஆதல்***  
***தன்னொற் றிரட்டல் முன்னின்ற மெய்திரிதல்***  
***இனமிகல் இனையவும் பண்பிற் கியல்பே ***
# பண்புப்பெயர் புணர்ச்சி

### நன்னூல் விதி (136)

#### விளக்கம்

செம்மை, சிறுமை, சேய்மை, தீமை, வெம்மை, புதுமை, மென்மை, மேன்மை, திண்மை, உண்மை, நுண்மை, வெண்மை, கருமை, பொன்மை, பசுமை, பெருமை, அணிமை, நன்மை, தண்மை, பழமை, வன்மை, கீழ்மை, நொய்மை, இன்மை, பருமை இவை போன்ற சொற்களில் உள்ள ஈற்றெழுத்து கெடுதலும்,சிறு,பெரு போன்ற சொற்களில் இடையில் அமைந்த இடை உகரம் ஆனது இ என மாறுவதும்,நிலைமொழியில் முதலெழுத்துக் குறில் நெடிலாவதும்,முதலெழுத்தில் அமைந்த அ என்ற எழுத்து ஐ என மாறுவதும், தன் ஒற்றெழுத்தே தோன்றுவதும்,வருமொழிக்கு முன் நின்ற மெல்லினமே வேறு ஒரு மெல்லினமாக மாறுவதும்,வல்லினத்துக்கு இனமான ங்,ஞ்,ந்,ண்,ம்,ன் ஆகிய எழுத்துக்கள் தோன்றுவதும்,சில வகை யில் ஓர் எழுத்து கெடுதலும் பண்பு பெயர்ப் புணர்ச்சிக்கு இயல்பாகும்.
# பண்புப்பெயர் புணர்ச்சி

### நன்னூல் விதி (136)

#### எடுத்துக்காட்டுகள்

சிறுமை+பொதி = சிறுபொதி  
கூர்மை+வாய் = கூர்வாய்  
அருமை + வினை = அருவினை  
நன்மை + மணி = நன்மணி  
சிறுமை+அர் = சிறியர்  
பெருமை+அர் = பெரியர்  
பெருமை+ஊர்=பேரூர்  
முதுமை+ஊர் = மூதூர்  
பசுமை+கிளி = பைங்கிளி  
வெறுமை+இலை=வெற்றிலை  
செம்மை+கடல் = செங்கடல்  
கருமை+குயில்=கருங்குயில்  
பசுமை+ஊன்=பச்சூன்  
செம்மை+அடி=சேவடி,சேயடி  
வெறுமை+சினம்=வெஞ்சினம்  
செம்மை+ஞாயிறு=செஞ்ஞாயிறு
# பண்புப்பெயர் புணர்ச்சி

### தொடர்புடைய நன்னூல் விதிகள்

விதி எண் 14,135,162,231,237
# பண்புப்பெயர் புணர்ச்சி

### கருவி நூல்[தொகு]

நன்னூல் மூலமும் விருத்தியுரையும் (அ. தாமோதரன் அவர்களின் பதிப்பு) உலகத் தமிழாராய்ச்சி நிறுவனம்
# மேயரின் வினைக்காரணி

**மேயரின் வினைக்காரணி **(Mayer's reagent) என்பது ஒரு ஆல்கலாய்டு தன்மை வாய்ந்த, இயற்கைப் பொருட்களில் ஆல்க்கலாய்டுகளைக் கண்டறிய உதவக்கூடிய, ஆல்க்கலாய்டுகளை வீழ்படிவாக்கும் வினைக்காரணியாகும். மேயரின் வினைக்காரணியானது தேவைப்படும் நேரத்தில் உடனுக்குடன் தயாரித்துக் கொள்ளப்பட வேண்டிய ஒன்றாகும். இது பாதரச குளோரைடு (1.36 கி) மற்றும் பொட்டாசியம் அயோடைடு (5.00 கி) கலந்த கலவையை நீரில்(100.0 மிலி) கரைத்துப் பெறப்படுகிறது. பெரும்பாலான ஆல்க்கலாய்டுகள் நடுநிலைத் தன்மையுடைய அல்லது சிறிதளவு அமிலத்தன்மையுடைய கரைசல்களிலிருந்து மேயரின் வினைக்காரணியால் (பொட்டாசியம் பாதரச அயோடைடு கரைசல்) வெண்ணெய் போன்ற நிறமுடைய வீழ்படிவாக்கப்படுகின்றன.இந்த சோதனையானது செருமானிய நாட்டு வேதியியலானர் ஜுலியசு இராபர்ட் வான் மேயர் (1814&ndash;1878) என்பவரால் கண்டறியப்பட்டது.
# ஹோமி மோதிவாலா

**ஹோமி டேடி மோதிவாலா** (Homi Dady Motivala பிறப்பு: சூன் 18, 1958) ஓர் இந்தியப் பாய்மரகுப் போட்டி விளையாட்டு வீரர் ஆவார்.  
1993 ஆம் ஆண்டிற்கான படகுப்பயணத்தில் சிறந்த செயல்திறனுக்கான அருச்சுனா விருதும், 1994-95 ஆம் ஆண்டிற்கான விளையாட்டில் ஒட்டுமொத்த சிறந்த செயல்திறனுக்காக தயான் சந்த் கேல் ரத்னா விருதையும் பி கே. கார்க்குடன் இணைந்து பெற்றார் பயிற்சியில் சிறந்து விளங்கியதற்காக துரோணாச்சார்யா விருது பெற்றார். 2002 ஆம் ஆண்டிற்கான படகுப் போட்டியில் கார்க்குடன் இணைந்து, பெய்ஜிங் மற்றும் ஹிரோஷிமாவில் முறையே 1990 மற்றும் 1994 ஆசிய விளையாட்டுப் போட்டிகளில் துணிவாண்மைப் பிரிவில் வெண்கலப் பதக்கம் வென்றார். 1993 ஆம் ஆண்டு இதே பிரிவில் உலக வாகையாளர் பட்டம் பெற்றார்.  
மோதிவாலா இந்திய கடற்படையின் தளபதி பதவியில் உள்ளார்.1983 இல் அதன் வீரதீரச் செயலுக்கான சௌர்ய சக்கர விருதைப் பெற்றார்.
# முகம்மது தசுலீமுத்தீன்

**முகமது தசுலிமுதீன்** (*Mohammed Taslimuddin*) இந்தியவைச் சேர்ந்த ஓர் அரசியல்வாதியாவார். 1943 ஆம் ஆண்டு சனவரி மாதம் 4 ஆம் தேதி இவர் பிறந்தார். இராசுட்ரிய சனதா தளம் கட்சியில் ஒரு மூத்த தலைவராக கருதப்பட்டார். இவர் பீகார் மாநிலம் அரரியா மாவட்டத்தில் உள்ள சிசௌனா கிராமத்தைச் சேர்ந்தவராவார். தனது அரசியல் வாழ்க்கையை ஒரு சர்பஞ்சாகத் தொடங்கினார். 1969 ஆம் ஆண்டில் முதல் முறையாக பீகார் சட்டமன்றத்திற்கு தேர்ந்தெடுக்கப்பட்டார். எட்டு முறை சட்டமன்ற உறுப்பினராகப் பணியாற்றினார். 1989 ஆம் ஆண்டில் இவர் முதன்முதலில் பூர்ணியா தொகுதியில் இருந்து மக்களவைக்கு தேர்ந்தெடுக்கப்பட்டார். 1996, 1998 மற்றும் 2004 ஆகிய ஆண்டுகளில் கிசன்கஞ்சு தொகுதியில் இருந்து மூன்று முறை நாடாளுமன்ற உறுப்பினராகத் தேர்ந்தெடுக்கப்பட்டார். அரரியா தொகுதியில் இருந்து தேர்ந்தெடுக்கப்பட்ட பின்னர் 16 ஆவது மக்களவையில் இறுதியாக நாடாளுமன்ற உறுப்பினராகப் பணிபுரிந்தார்.  
சென்னையில் சுவாசக் கோளாறுக்காக சிகிச்சை பெற்று வந்த முகமது தசுலிமுதீன் தன்னுடைய 74 ஆவது வயதில் 2017 ஆம் ஆண்டு செப்டம்பர் மாதம் 19 ஆம் தேதியன்று இறந்தார். சிசௌனா இயோகிகாட்டில் உள்ள பிறந்த இடத்தில் அரசு மரியாதையுடன் இவர் அடக்கம் செய்யப்பட்டார்.
# முகம்மது தசுலீமுத்தீன்

## அரசியல் வரலாறு

முகமது தசுலிமுதீன் 1943 ஆம் ஆண்டு பீகார் மாநிலம் அராரியா மாவட்டத்தில் உள்ள சிசௌனா கிராமத்தில் பிறந்தார். 1969 ஆம் ஆண்டில் , முதன்முறையாக காங்கிரசு கட்சியின் வேட்பாளராக பீகார் சட்டமன்றத்திற்குத் தேர்ந்தெடுக்கப்பட்டார். 1989 ஆம் ஆண்டில் சனதா தளம் கட்சியின் வேட்பாளராக பூர்ணியா தொகுதியில் போட்டியிட்டு வெற்றி பெற்றார். பின்னர் 1996, 1998, 2004 மற்றும் 2014 ஆம் ஆண்டுகளிலும் பீகார் மாநிலம் பூர்ணியா மாவட்டத்தில் இருந்து சனதா தள வேட்பாளராகத் தேர்ந்தெடுக்கப்பட்டார். 1995 ஆம் ஆண்டு இயோகிகாட்டு தொகுதியில் சமாச்வாதி கட்சி வேட்பாளராக போட்டியிட்டு வெற்றி பெற்றார். 1996 ஆம் ஆண்டில் கிசன்கஞ்சு தொகுதியில் சனதா தளம் சார்பில் மக்களவைத் தொகுதியில் போட்டியிட்டு வெற்றி பெற்றார். 1996 ஆம் ஆண்டு தேவகவுடா ஆட்சியில் மத்திய உள்துறை இணை அமைச்சராக இருந்தார்.
# குளோரோபார்மேட்டு

**குளோரோபார்மேட்டுகள் (Chloroformates)** குளோரோபார்மிக் அமிலத்தின். எசுதர்கள் வகையைச் சேர்ந்த வேதிச்சேர்மங்களின் வகைப்பாடாகும். இவை கரிம வேதியியலில் மிகப் பரவலாக பயன்படுத்தப்படுகின்றன. உதாரணமாக, பென்சைல் குளோரோபார்மேட்டானது கார்பாக்சி பென்சைலை காக்கும் தொகுதியை சேர்ப்பதற்கும், புளோரோஈனைல்மெதிலாக்சிகார்போனைல் குளோரைடானது FMOC யை காக்கும் தொகுதியைச் சேர்ப்பதற்கும் பயன்படுத்தப்படுகிறது. இச்சேர்மங்கள் வண்ணப்பிரிகை முறையில் (Chromotography) பல்முனைப் பயன் வாய்ந்த வழிப்பொருட்கள் உருவாக்கு காரணிகளாக புகழ் பெற்று வருகின்றன. இவை, மிகநீண்ட வரிசை வளர்சிதை மாற்றக்காரணிகளில் (அமினோ அமிலங்கள், அமீன்கள், கார்பாக்சிலிக் அமிலங்கள், பீனால்கள் போன்றவை) ஒப்பீட்டளவில் எளிய நிலைமாற்றங்களை, வாயுநிலை வண்ணப்பிரிகை முறை மற்றும் பொருண்மை நிரல் ஆய்வு பகுப்பாய்விற்குச் சாத்தியப்படுத்துகிறது.
# குளோரோபார்மேட்டு

## வேதி வினைகள்

குளோரோபார்மேட்டுகள் இதர அசைல் குளோரைடுகளுடனும் ஒத்த வினைகளைத் தருகின்றன. உதாரணமாக பின்வரும் வினைகள்:  
- அமீன்களுடனான வினையின் விளைவாக கார்பமேட்டுகளை உருவாக்குதல்
- ஆல்ககால்களுடனான வினையின் விளைவாக கார்பனேட்டு எசுதர்களை உருவாக்குதல்
- கார்பாக்சிலிக் அமிலங்களுடனான வினையின் விளைவாக கலப்பு நீரிலி]]களை உருவாக்குதல்
# கோவை - 31 (நெல்)

**கோ - 31** (*CO 31*) (வேளாண் வழக்கு **ஒட்டு மானாவாரி**, ஆங்கிலம்: *Ottu manavarai*) எனப்படும் இந்த நெல் வகை, **ஜி இ பி - 24** மற்றும் **ஓ. பிரென்னிஸ் (பூக்கும் தாவரம்)** (*O.perennis (Flowering plant) x GEB 24*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# கோவை - 31 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1963 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 31 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 32 (நெல்)

**கோ - 32** (*CO 32*) (வேளாண் வழக்கு **திருச்செங்கோடு சம்பா**, ஆங்கிலம்: *Thiruchengodu samba*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# கோவை - 32 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1964 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 32 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 33 (நெல்)

**கோ - 33** (*CO 33*) (வேளாண் வழக்கு **கருணா**, ஆங்கிலம்: *Karuna*) எனப்படும் இந்த நெல் வகை, **ஐ ஆர் - 8** மற்றும் **ஏ டி டீ - 27** (*IR 8 x ADT 27*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# கோவை - 33 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1970 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 33 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 34 (நெல்)

**கோ - 34** (*CO 34*) (வேளாண் வழக்கு **காஞ்சி**, ஆங்கிலம்: *Kanchi*) எனப்படும் இந்த நெல் வகை, **டீ என் - 1** மற்றும் **கோ - 29** (*TN I x CO 29*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# கோவை - 34 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1970 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 34 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# கோவை - 35 (நெல்)

**கோ - 35** (*CO 35*) (வேளாண் வழக்கு **காவேரி**, ஆங்கிலம்: *Cauveri*) எனப்படும் இந்த நெல் வகை, **டீ என் - 1** மற்றும் **டீ கே எம் - 6** (*TN 1 x TKM 6*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# கோவை - 35 (நெல்)

## வெளியீடு

தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 1970 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# கோவை - 35 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# சோடியம் பைகார்பனேட்டு ஏவூர்தி

**சோடியம் பைகார்பனேட்டு ஏவூர்தியானது **(Sodium bicarbonate rocket), 35 மிமீ ஒளிப்படச் சுருள்டப்பாவையும் சோடியம் பைகார்பனேட்டுடன், ஒரு காடியின் வினையிலிருந்து பெறப்படும் கார்பன் டை ஆக்சைடு வாயுவின் அழுத்தத்தையும் பயன்படுத்திச் செய்யப்படும் ஒரு மாதிரி ஏவூர்தியாகும். இவ்வகை ஏவூர்திகள் அறிவியல் வகுப்பறைகளில் இயற்பியல் மற்றும் வேதியியல் கொள்கைகளை விளக்குவதற்கு அடிக்கடி பயன்படுத்தப்படுகின்றன. சில சமயங்களில் இது **அல்கா-செல்ட்செர் ஏவூர்தி** எனவும் அழைக்கப்படுகிறது.
# சோடியம் பைகார்பனேட்டு ஏவூர்தி

## தயாரித்தல்

இந்தச் சோதனையில், ஒரு ஒளிப்படச்சுருள் டப்பாவானது நீரால் நிரப்பப்படுகிறது. அதனுள் நுரைத்துப் பொங்குதலுக்கான மாத்திரை (பொதுவாக அல்கா-செல்ட்செர்) சேர்க்கப்பட்டு டப்பாவானது இறுக்கமாக மூடப்படுகிறது. சிறிது நேரம் கழித்து, கார்பன் டை ஆக்சைடின் அழுத்தமானது மூடப்பட்ட டப்பாவினை உயர எழும்பிப் பறக்கச் செய்ய போதுமானதாக இருக்கிறது. இவ்வாறான நிகழ்வு நடக்கும் போது “பாப்“ ஒலியானது எழுகிறது. டப்பாவானது வண்ணக் காகிதங்களால் ஏவூர்தியின் வடிவத்தைப் பெறும் விதத்தில் அலங்கரிக்கப்படலாம்.
# சோடியம் பைகார்பனேட்டு ஏவூர்தி

## செயற்படும் விதம்

ஏவூர்தி அறிவியலில், ஒரு வேதி வினையானது மிக வேகமாக வாயு ஒன்றை உருவாக்குகிறது. இந்த வாயுவானது, ஏவூர்திப் பொறியிலிருந்து ஒரு திசையில் வெளியேற்றப்படும் பொழுது, அதன் உந்தமானது ஏவூர்தியை வாயு வெளியேறும் திசைக்கு எதிர்த்திசையில் செலுத்துகிறது.  
புகைப்படச்சுருள் டப்பாவில் செய்யப்பட்ட ஏவூர்தி மாதிரியானது அழுத்தப்பட்ட வாயுவானது வெளியேற முயலும் போது டப்பாவின் பலவீனமான பகுதியினைத் துளைத்துக் கொண்டு அனைத்து வாயுவையும் வெளியேற்றி விடுகிறது. டப்பாவின் பின்புறத்திலிருந்து வரும் வாயுவானது, ஏவூர்தி மாதிரியினை மேல் நோக்கித் தள்ளுகிறது. வளிமண்டலக் காற்றின் எதிர்ப்பு மற்றும் புவி ஈர்ப்பு விசை ஆகியவை அதை கீழே விழச்செய்கிறது. ஒளிப்படச் சுருள் டப்பா குறைவான எடையின் காரணமாக வெகு விரைவாக முடுக்கம் பெறுகிறது. இந்த ஏவூர்தி மாதிரியானது, ஒரு திண்ம மற்றும் திரவம் கலந்த கலவையைப் பயன்படுத்தி வாயுவை உருவாக்குகிறது. இதிலிருந்து வெளிவரும் வாயுவானது, கார்பன் டை ஆக்சைடாகவும் (CO<sub>2</sub>), திரவமானது நீராகவும்(H<sub>2</sub>O), மற்றும் திண்மமானது நுரைத்துப் பொங்குதல் மாத்திரையாகவும் உள்ளன. நீரானது நுரைத்துப் பொங்குதல் மாத்திரையுடன் கலக்கப்படும் போது, கார்பன் டைஆக்சைடு வாயுவானது உற்பத்தி செய்யப்படுகிறது. இந்த வினையின் வேகமானது, மாத்திரையின் புறப்பரப்பளவினைப் பொறுத்து மாறக்கூடியது.
# சோடியம் பைகார்பனேட்டு ஏவூர்தி

## வகுப்பறைப் பயன்பாடுகள்

சோடியம் பைகார்பனேட்டு ஏவூர்தி சோதனையை அடிப்படையாகக் கொண்டு பல பாடங்கள் உள்ளன.
- மாணவர்கள் வெவ்வேறு அளவிலான நீர் மற்றும் அல்கா-செல்ட்செர் மாத்திரைகளைக் கொண்டு ஏவூர்திகளை அதிகத் தொலைவு எடுத்துச் செல்லும் விகித இயைபைக் கண்டறியச் செய்யலாம்.
- மாணவர்கள், ஏவூர்திகள் கடக்கும் தொலைவுகளிலிருந்து அவற்றின் வேகம் மற்றும் திசைவேகத்தைக் கண்டறிவதற்கான சமன்பாடுகளை வருவிக்கச் செய்யலாம்.
- நியூட்டனின் மூன்றாவது விதியையும் விளக்குகிறது.
# 2017 அரியானா கலவரம்

**2017 அரியானா கலவரம்** என்பது 25 ஆகத்து 2017 அன்று இந்தியாவின் அரியானா மாநிலத்தின் பஞ்ச்குலா நகரத்தில் தொடங்கிய வன்முறைகளைக் குறிக்கும்.
இக்கலவரம் அரியானா, பஞ்சாப் மாநிலங்களின் பிற பகுதிகளுக்கும் நாட்டின் தலைநகர் புது தில்லிக்கும் பரவியது. இந்த வன்முறைச் செயல்களில் 36 பேர் கொல்லப்பட்டனர்; 250 பேர் காயமடைந்தனர்.
# 2017 அரியானா கலவரம்

## வன்முறைகள்

பஞ்சாப்பிலுள்ள மாலவுட், பல்லுவானா ஆகிய இரு தொடருந்து நிலையங்கள் தீவைப்புக்கு உள்ளாகின. டெல்லியிலுள்ள ஆனந்த் விகார் தொடருந்து நிலையத்தில் ரெவா விரைவுத் தொடருந்தின் காலியான இரண்டு பெட்டிகள் தீ வைக்கப்பட்டன. என்டிடிவி செய்தித் தொலைக்காட்சியின் ஒளிபரப்பு வாகனம் தாக்கப்பட்டதில், ஒளிபரப்புப் பொறியாளர் காயமடைந்தார். சிர்சா நகரில், இந்தியா டுடே செய்தித் தொலைக்காட்சியின் குழு தாக்கப்பட்டதில் ஒளிப்படக்காரர் காயமடைந்தார். பஞ்சாப்பின் மன்சா நகரில், காவற்துறை வாகனங்கள் 2 கொளுத்தப்பட்டன.
# குற்றியலுகரப் புணர்ச்சி

குற்றியலுகரச்சொற்கள் பிற சொற்களுடன் இணைவதைக் **குற்றியலுகரப் புணர்ச்சி** என்பர்.  
குற்றியலுகரம் என்பது உகரம் ஏறிய வல்லின எழுத்துகளான கு,சு,டு,து,பு,று சொல்லின் ஈற்றில் அமைந்து வரும் போது தன் ஓசையில் குறைந்து ஒலிப்பது குற்றியலுகரம் எனப்படும். குற்றியலுகரம் ஆறு வகைப்படும், குற்றியலுகர எழுத்துகளின் எண்ணிக்கை - 6 (கு,சு,டு,து,பு,று)
# குற்றியலுகரப் புணர்ச்சி

### குற்றியலுகர வகைகளாவன.

#### நெடில்தொடர்க் குற்றியலுகரம்

எ.கா. - நாகு, காசு, காடு, ஏது, காபு, ஆறு
# குற்றியலுகரப் புணர்ச்சி

### குற்றியலுகர வகைகளாவன.

#### உயிர்த்தொடர்க் குற்றியலுகரம்

எ.கா. - வரகு, முரசு, முருடு, மருது, துரபு, கவறு
# குற்றியலுகரப் புணர்ச்சி

### குற்றியலுகர வகைகளாவன.

#### ஆய்தத்தொடர்க் குற்றியலுகரம்

எ.கா. - எஃகு, கஃசு, அஃது, கஃறு,
# குற்றியலுகரப் புணர்ச்சி

### குற்றியலுகர வகைகளாவன.

#### வன்தொடர்க் குற்றியலுகரம்

எ.கா. - நாக்கு, காச்சு, காட்டு, காத்து,காப்பு, காற்று
# குற்றியலுகரப் புணர்ச்சி

### குற்றியலுகர வகைகளாவன.

#### மென்தொடர்க் குற்றியலுகரம்

எ.கா. - அங்கு, மஞ்சு, வண்டு, வந்து, அன்பு, வென்று
# குற்றியலுகரப் புணர்ச்சி

### குற்றியலுகர வகைகளாவன.

#### இடைத்தொடர்க் குற்றியலுகரம்

எ.கா. - சால்பு, சார்பு,காழ்பு,கொய்து,தெள்கு
# குற்றியலுகரப் புணர்ச்சி

### நன்னூல் விதி (164)

"உயிர்வரி னுக்குறண் மெய்விட் டோடும்"
# குற்றியலுகரப் புணர்ச்சி

### நன்னூல் விதி (164)

#### விளக்கம்

நிலை மொழி ஈறு உகரம் வந்து வருமொழியில் உயிரெழுத்து வருமானால் நிலைமொழியில் ஈற்றில் உள்ள உகரம் மெய் எழுத்தை விட்டு விலகிவிடும்.  
எ.கா :- காசு+ஓலை → காச் + ஓலை
# குற்றியலுகரப் புணர்ச்சி

### நன்னூல் விதி (204)

"உடன்மே லுயிர்வந் தொன்றுவ தியல்பே"
# குற்றியலுகரப் புணர்ச்சி

### நன்னூல் விதி (204)

#### விளக்கம்

நிலை மொழி ஈறு உகரம் வந்து வருமொழியில் உயிரெழுத்து வருமானால் நிலைமொழியில் ஈற்றில் உள்ள உகரம் மெய் எழுத்தை விட்டு விலகியபின் அம்மெய்யில் வருமொழியின் உயிர் எழுத்து இணைவது.  
எ.கா :- காசு+ஓலை → காச் + ஓலை  
எ.கா :- காசு+ஓலை → கா+ச்+ ஓலை = காசோலை
# குற்றியலுகரப் புணர்ச்சி

### நன்னூல் விதி (183)

"நெடிலோ டுயிர்த்தொடர்க் குற்றுக ரங்களுட்  
டறவொற் றிரட்டும் வேற்றுமை மிகவே"
# குற்றியலுகரப் புணர்ச்சி

### நன்னூல் விதி (183)

#### விளக்கம்

டு,று ஆகியவற்றில் ஒன்றை ஈற்றாகக் கொண்டுவரும் நெடில் தொடர், உயிர்த் தொடர் குற்றியலுகர சொற்கள் வருமொழியுடன் இணையும் போது ட்,ற் ஆகிய எழுத்துகள் தோன்றும்  
எ.கா :- ஆறு+பாலம் = ஆற்றுப்பாலம்  
எ.கா :- காடு + வழி = காட்டுவழி
# குற்றியலுகரப் புணர்ச்சி

### கருவி நூல்[தொகு]

நன்னூல் மூலமும் விருத்தியுரையும் (அ.தாமோதரன் அவர்களின் பதிப்பு),
உலகத் தமிழாராய்ச்சி நிறுவனம்
# பணவிடுதூது

**பணவிடுதூது** என்பது 17 ஆம் நூற்றாண்டின் சிறு நூல் வகைகளில் ஒன்று. இதன் ஆசிரியர் பெயர் தெரியவில்லை. சொக்கநாத நாயக்கருடைய சமஸ்தானத்திலே தலைமை அதிகாரிகளில் ஒருவராக இருந்து, அவருக்குப்பின் 1682 இல் பட்டம் பெற்று முத்து வீரப்ப நாயக்கர் ஆட்சியில் அவருடைய அமைச்சர்களில் ஒருவராக விளங்கிய மாதை திருவேங்கடநாதரைத் தலைவராகக் கொண்டு பணவிடுதூது பாடப்பெற்றது.
# துளசி ஹெலன்

**துளசி ஹெலன்** என்றழைக்கப்படும் துளசி ஏகானந்தம், (Thulasi Helen; பிறப்பு 1986) சென்னையில் இருந்து வந்த இளம் பொழுதுபோக்கு இந்திய குத்துச்சண்டை வீரர் ஆவார். இவர் 2000 ஆம் ஆண்டில் 42 கிலோ முதல் 44 கிலோ வரை உள்ள எடைப் பிரிவில் புது டில்லியில் 23 ஆவது YMCA குத்துச்சண்டை போட்டியில் தனது முதல் தங்கப் பதக்கத்தை வென்றார். அவரது வேகமான கால் இயக்கத்தினாலும் குத்துச்சண்டையின் வேகத்தினாலும் இந்தியாவின் ”தென் முகமது அலி” என்று அழைக்கப்படுகிறார்.
# துளசி ஹெலன்

## வாழ்க்கை

துளசி ஏகானந்தம் 1986 இல் பிறந்தார். இவரது 12 வயதில், அவருடைய மூத்த சகோதரி குத்துச்சண்டைப் போட்டிகளில் பங்குபெற்றதைப் பார்த்து, தானும் குத்துச்சண்டை பயிற்சி வகுப்பில் சேர்ந்தார். அதே சமயத்தில் ஒரு குடும்ப தகராறுக்குப் பின் வீட்டிலிருந்து ஓடிப்போனார் இந்திய விளையாட்டு ஆணையத்தின் சிறப்பு பயிற்சிக்குத் தேர்ந்தெடுக்கப்பட்டார். அதன் பிறகு, மேரி கோமை வென்றார். ஆனால், 2011 ல், பாலியல் துன்புறுத்தல் வழக்கு தொடுத்த பின், தமிழ்நாடு மாநில குத்துச்சண்டை சங்கத்துடன் சரியான இணக்கம் ஏற்படவில்லை. அவர் பொருளாதார ரீதியாக துன்பப்பட்டார். அந்த நேரத்தில் அவர் மாநில அணியிலிருந்தும் விலகினார், சில ஆண்டுகளுக்கு அந்த விளையாட்டில் கலந்துகொள்வதைத் தவிர்த்தார். தலித் பெண் என்று சாதிரீதியாக, தமிழ்நாட்டின் குத்துச்சண்டை சங்கம் உட்பட அனைத்திலும் பாகுபாடுகள் இருந்தபோதிலும், தன் முயற்சிகள் மூலமாகவே தன் வெற்றிகள் அனைத்தும் இருந்ததாக அவர் நம்பினார். இவர் தனது திருமண வாழ்க்கையில் சிலகாலமே இருந்தார், 2016 ஆம் ஆண்டில் ஒரு உடற்பயிற்சி நிலையத்தில் பயிற்றுவிப்பாளராகப் பணியாற்றி வந்தார், அந்த நேரத்தில் குத்துச்சண்டைப் போட்டிகளில் தொழில்முறையில் பங்கேற்கும் நோக்கத்துடன் பயிற்சியை முனைப்புடன் தொடர்ந்தார்.
# துளசி ஹெலன்

## விருதுகள்

### தங்கப்பதக்கம்

- 23 ஆவது YMCA குத்துச்சண்டை வாகையர்பட்டம், புது தில்லி, 2000
- அகில இந்திய அழைப்பு குத்துச்சண்டை வாகையர் பட்டம், அகோலா, 2003
# துளசி ஹெலன்

## விருதுகள்

### வெண்கலப் பதக்கம்

- சர்வதேச குத்துச்சண்டை வாகையர் அழைப்பிதழ், 2002
- இளம் மகளிர் தேசிய வாகையர், 2002
- சர்வதேச அழைப்பிதழ் குத்துச்சண்டை சாம்பியன்ஷிப், 2005
- பெண்கள் தேசிய வாகையர், 2008:(மூத்தோர்)  
ஹெலன், 2016 ஆம் ஆண்டு வரை மொத்தம் 30 பதக்கங்களை வென்று
# கிருஷ்ணா புஷ்கரம்

**கிருஷ்ணா புஷ்கரம்** கிருஷ்ணா ஆற்றில் 12 வருடங்களுக்கொரு முறை கொண்டாடப்படுகின்ற விழாவாகும்.
# கிருஷ்ணா புஷ்கரம்

## 12 நாள் விழா

இந்த புஷ்கரம் 12 நாள்கள் சிறப்பாகக் கொண்டாடப்படுகிறது. குரு கன்னி ராசியில் கடக்கின்ற சமயத்தில் இவ்விழா நடைபெறுகிறது. இவ்வகையில் ஓராண்டிற்கு சிறப்பு இருக்கின்ற போதிலும் முதல் 12 நாள்கள் புனிதமான நாள்களாக இந்தியர்களால் கருதப்படுகிறது. ஆந்திரப்பிரதேசம், கர்னாடகம், தெலுங்கானா ஆகிய தென் மாநிலங்களில் புஷ்கரம் என்பதானது கொண்டாடப்பட்டு வருகிறது. 2016இல் இவ்விழா ஆகஸ்டு 12இல் தெர்டங்கி ஆகஸ்டு 23இல் நிறைவு பெற்றது.
# கிருஷ்ணா புஷ்கரம்

## படித்துறைகள்

ஆந்திரா மற்றும் கர்னாடகாவில் கீழ்க்கண்ட படித்துறைகளில் இவ்விழா கொண்டாடப் படுகிறது.
# கிருஷ்ணா புஷ்கரம்

## படித்துறைகள்

### ஆந்திரா

விஜயவாடா : பத்மாவதி படித்துறை, கிருஷ்ணவேணி படித்துறை, துர்க்கா படித்துறை, சீதாநகரம் படித்துறை, புன்னாமி படித்துறை, பவானி படித்துறை, பவித்ர சங்கம் படித்துறை  
அமராவதி : சிவாலயம் படித்துறை, தியான புத்தர் படித்துறை, தரணிகோட்டா படித்துறை  
கர்னூல் மாவட்டம்: படாலா கங்கா படித்துறை (ஸ்ரீசைலம்), சங்கமேஸ்வரம் படித்துறை  
கட்வால், மகாபூப் நகர் ஜுரல்லா, பீச்சுப்பள்ளியில் உள்ள படித்துறைகள்
# கிருஷ்ணா புஷ்கரம்

## படித்துறைகள்

### கர்னாடகா

கர்னாடகா : சிகோடி (பாகல்கோட்), ராய்ச்சூர் (கிருஷ்ணா வட்டம்)
# கிருஷ்ணா புஷ்கரம்

## பிற புஷ்கரங்கள்

இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், நர்மதா புஷ்கரம், சரஸ்வதி புஷ்கரம், யமுனா புஷ்கரம், கோதாவரி புஷ்கரம், காவிரி புஷ்கரம் , பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.
# இரு காரத்துவ எசுதர்

**இருகாரத்துவ எசுதர்** (Dibasic ester) என்பது இரண்டு கார்பாக்சிலிக் அமிலங்களின் எசுதர் ஆகும். பயன்பாட்டின் அடிப்படையில் ஆல்ககாலானது, மெத்தனால் அல்லது அதிக மூலக்கூறு எடை கொண்ட ஒற்றை ஆல்ககால்களாகவும் இருக்கலாம்.
# இரு காரத்துவ எசுதர்

## தயாரிப்பு

பல்வேறு மெத்தில் இருகாரத்துவ எசுதர்களின் கலவைகள் வணிக ரீதியாக அடிபிக் அமிலம், குளுடாரிக் அமிலம் மற்றும் சக்சீனிக் அமிலம் போன்ற குறுகிய சங்கிலித்தொடர் அமிலங்களிலிருந்து தயாரிக்கப்படுகிறது.
# இரு காரத்துவ எசுதர்

## பண்புகள்

- இலேசான பழத்தின் மனம் கொண்டது.
- எளிதில் தீப்பற்றாதது.
- எளிதில் மக்கும் தன்மையுடையது.
- அரிக்கும் தன்மையற்றது
- கார்பன்-8 - கார்பன்-10 வரையிலான ஆல்ககால்களைக் கொண்ட தாலேட்டுகள், அடிப்பேட்டுகள் மற்றும் அசிலேட்டுகள் ஆகியவற்றின் இரு காரத்துவ எசுதர்கள் உயவுப்பொருட்கள், சுழல் முடிச்சுகள் மற்றும் சேர்க்கைப் பொருட்கள் போன்ற வணிகப் பயன்பாட்டைக் கொண்டவையாக உள்ளன.
# இரு காரத்துவ எசுதர்

## பண்புகள்

### பயன்கள்

வண்ணப்பூச்சுகள், கம்பிச்சுருளுகளுக்கான பூச்சுகள், வண்ணப்பூச்சுத் துண்டுகள், நெகிழியாக்கிகள், பிசின்கள், விரிசல்களை அடைக்கும் வேதிப்பொருட்கள், பாலிஆல்ககால்கள், கரைப்பான்கள், மண் உறுதிப்படுத்துதல், கூழ்மப்பிரிப்பு, பயிர் பாதுகாப்பு பொருட்கள், ஒட்டும் பொருட்கள் போன்றவையாக பயன்படுகின்றன.
# எத்தில் சின்னமேட்டு

**எத்தில் சின்னமேட்டு **(Ethyl cinnamate) சின்னமிக் அமிலம் மற்றும் எத்தனால் ஆகியவற்றின் எசுதர் ஆகும். இது கறுவா விதையிலிருந்து பெறப்படும் தனித்த எண்ணெயில் காணப்படுகிறது. தூய எத்தில் சின்னமேட்டானது ஒரு பழத்தின் மணமும், குணப்படுத்தக்கூடிய குணமும் கொண்டுள்ளது ஆம்பர் மஞ்சளை நினைவுபடுத்தக்கூடிய நிறத்துடனும் காணப்படுகிறது.  
*p*-மீத்தாக்சி வழிப்பொருளானது ஒற்றைஅமீன் ஆக்சிடேசு வினைத்தடுப்பானாக அறியப்படுகிறது.
# எத்தில் சின்னமேட்டு

## இந்த வேதிப்பொருளைக் கொண்டிருக்கும் தாவரங்களின் பட்டியல்

- கச்சோளம்
# கடலைப்பருப்பு

**கடலைப் பருப்பு** என்பது கொண்டைக் கடலையிலிருந்து உருவாக்கப்படும் உணவுப்பொருளாகும்.இது மஞ்சள் நிறத்துடன் இருக்கும்.இதை ஊற வைத்து அரைத்து வடை சுடுவார்கள். சட்னி,துவையல் செய்யப் பயன்படும்.மேலும் பல வகையான கூட்டுகளிலும் பயன்படுத்தப்படும். இதை வறுத்த பின் *வறுகடலை* அல்லது *பொட்டுக் கடலை* எனவும் வழங்குவர். வறுகடலையைச் சட்னியிலும் குருமாவிலும் பயன்படுத்துவர்.இது சத்தான உணவுப்பொருள்.
# எக்சாமெதிலீன்டைஅமீன்

**எக்சாமெதிலீன்டைஅமீன் **(Hexamethylenediamine) H<sub>2</sub>N(CH<sub>2</sub>)<sub>6</sub>NH<sub>2</sub>. என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும். இந்த மூலக்கூறானது அமீன் வேதிவினைக் குழுக்களைக் கொண்டு முடியப்பெற்ற எக்சாமெதிலீன் ஐதரோகார்பன் சங்கிலியைக் கொண்டுள்ள டைஅமீன் ஆகும். இது நிறமற்ற திண்மமாகும். சில வணிகரீதியிலான மாதிரிகள் மஞ்சள் நிறத்தைக் கொண்டிருக்கலாம். இது கடுமையான அமீன் நாற்றத்தைக் கொண்டு, விந்தினை ஒத்ததாக இருக்கிறது. ஆண்டொன்றுக்கு நுாறு கோடி கிலோகிராம் அளவுக்கு இச்சேர்மம் உற்பத்தி செய்யப்படுகிறது.
# எக்சாமெதிலீன்டைஅமீன்

## தொகுப்பு முறை தயாரிப்பு

எக்சாமெதிலீன்டைஅமீன் முதன் முதலில் தியோடர் கர்டியசு என்பவரால் கண்டறியப்பட்டது.
இது அடிப்போநைட்ரைலின் ஐதரசனேற்றத்தால் தயாரிக்கப்படுகிறது.
: NC(CH<sub>2</sub>)<sub>4</sub>CN + 4 H<sub>2</sub> → H<sub>2</sub>N(CH<sub>2</sub>)<sub>6</sub>NH<sub>2</sub>  
இந்த ஐதரசனேற்றமானது, அம்மோனியாவால் நீர்த்துப் போகச் செய்யப்பட்ட உருகிய அடிப்போநைட்ரைலைக் கொண்டு நிகழ்த்தப்படுகிறது. இவ்வினைக்கான வினைவேக மாற்றிகள் கோபால்ட்டு மற்றும் இரும்பினை அடிப்படையாகக் கொண்டவையாகும். விளைபொருள் நல்ல அளவில் கிடைக்கப் பெறுகிறது.ஆனால் வணிகரீதியில் முக்கியத்துவம் வாய்ந்த குறிப்பிடத்தக்க இணை விளைபொருட்கள், பகுதியளவு ஐதரசனேற்றம் செய்யப்பட்ட வினையிடைப்பொருட்களின் வினைத்திறனைப் பொறுத்து கிடைக்கப் பெறுகின்றன. 1,2 -டைஅமினோவளையஎக்சேன், எக்சாமெதிலீன்இமின் மற்றும் டிரைஅமீன் பிஸ் (எக்சாமெதிலீன்டிரைஅமீன்) ஆகியவையும் இந்த இணை விளைபொருட்களுள் உள்ளடங்கும்.  
மற்றொரு மாற்று செயல்முறையில், இரானே நிக்கல் வினைவேக மாற்றியாகவும் எக்சாமெதிலீன்டைஅமீனையேக் கரைப்பானாகக் கொண்டு நீர்த்துப் போகச் செய்யப்பட்ட அடிப்போநைட்ரைலும் பயன்படுத்தப்படுகின்றன. இந்தச் செயல்முறையானது அம்மோனியா இல்லாமலும், குறைவான அழுத்தம் மற்றும் வெப்பநிலையிலும் நிகழ்கிறது.
# எக்சாமெதிலீன்டைஅமீன்

## பயன்பாடுகள்

பலபடிகளின் உற்பத்தியில், ஏறத்தாழ தனிப்பட்ட முறையில் எக்சாமெதிலீன்டைஅமீன் பெருமளவு பயன்படுகிறது. இதன் இரண்டு வினைசெயல்தொகுதிகளைக் (அல்லது வேதிவினைக்குழு) கொண்ட அமைப்பு இதற்கு நன்மை செய்யும் விதத்தில் உள்ளது.அடிபிக் அமிலத்துடனான குறுக்க வினை வழியாக, நுகர்வு செய்யப்படும் பெரும்பான்மையான டைஅமீன்களானவை, நைலான் 66 உற்பத்திக்கே செலவிடப்படுகிறது. இல்லாவிடில், இந்த டைஅமீனிலிருந்து பாலியூரித்தேன் தயாரிப்பின்போது, ஒற்றை மூலக்கூறு நுழைநிலை மூலமாக, எக்சாமெதிலீன் டைஐசோசயனேட்டானது உற்பத்தியாகிறது. டைஅமீனானது, இப்பாக்சி பிசின்களில் குறுக்குப் பிணைப்பு ஏற்படுத்தும் காரணியாகவும் பயன்படுகிறது.